钦定古今图书集成/明伦汇编/氏族典/第060卷 > 徐渭
## 钦定古今图书集成/明伦汇编/氏族典/第060卷 > 徐渭

按《明外史徐渭传》：“渭字文长，山阴人。十馀岁，仿扬雄
《解嘲》，作《释毁》。长为诸生，有盛名。总督胡宗宪招致幕
府，筦书记。宗宪得白鹿，将献诸朝，令渭草表以进。世
宗大悦，宗宪以是益重。及宗宪下狱，渭惧祸，遂发狂，
引巨锥剚耳深数寸，又以椎碎肾囊，皆不死。已又击
杀继妻，论死，里人张元忭力救得免。及元忭卒，白衣”
往吊，抚棺恸哭，不告姓名去。渭天才超轶，诗文绝出
伦辈。善草书，工写花草竹石。尝自言：“吾书第一，诗次
之，文次之，画又次之。”